સોમવારે ન્યૂયૉર્કમાં સેન્ટર ફૉર ફોરેન રિલેશનમાં બોલતા ઇમરાન ખાને આ નિવેદન આપ્યું હતું. 

ઇમરાન ખાનને અહીં પૂછવામાં આવ્યું કે અમેરિકાના પૂર્વ સંરક્ષણ સચિવ જેમ્સ મેટિસે હાલમાં જ કહ્યું હતું કે અત્યાર સુધી તેમણે જે દેશો સાથે કામ લીધું છે એ બધા દેશોની વચ્ચે તેઓ પાકિસ્તાનને સૌથી ખતરનાક દેશ માને છે. 

આ અંગે જવાબ આપતા ઇમરાન ખાને કહ્યું કે જેમ્સ મેટિસ કદાચ પૂરી રીતે એ જાણતા નથી કે પાકિસ્તાને કટ્ટરપંથનો રસ્તો શા માટે અપનાવ્યો. 

તેમણે કહ્યું, "આની પાછળનો એક નાનો ઇતિહાસ છે, જે કદાચ બધા જાણતા હશે અને ના પણ જાણતા હોય."

"જ્યારે સોવિયેટ યુનિયને અફઘાનિસ્તાન પર ચઢાઈ કરી. અમે અમેરિકાની મદદથી સોવિયેટનો પ્રતિરોધ કર્યો."

"આ પ્રતિરોધ કરવા માટે પાકિસ્તાનની આઈએસઆઈ સંસ્થાએ ઉગ્રવાદીઓને ટ્રેનિંગ આપી."

"સોવિયેટ યુનિયન સામે જેહાદ કરવા માટે તમામ મુસ્લિમ દેશોમાંથી ઉગ્રવાદીઓને બોલાવવામાં આવ્યા હતા."

"આવી રીતે સોવિયેટ સામે લડાવા માટે ઉગ્રવાદી ગ્રૂપો ઊભાં કર્યાં હતાં. જ્યારે સોવિયેટ સામેની લડાઈને કારણે જેહાદને વધારે મહત્ત્વ મળ્યું."

આવું પ્રથમ વખત બન્યું છે કે પાકિસ્તાનના વડા પ્રધાને ઉગ્રવાદી ગ્રૂપોને ટ્રેનિંગ આપવાની વાત કરી હોય. 

'9/11 બાદ અમેરિકા સાથે જોડાવું એ મોટી ભૂલ'

1989માં સોવિયત યુનિયન અફઘાનિસ્તાનને છોડીને જતું રહ્યું. જે બાદ અફઘાનિસ્તાનમાં તાલિબાન અને અલકાયદાનો ઉદય થયો હતો. 

આ મામલે બોલતાં ઇમરાન ખાને કહ્યું કે સોવિયેટ જ્યારે રશિયાને છોડીને જતું રહ્યું ત્યારે અમેરિકા પાકિસ્તાનને છોડીને જતું રહ્યું. 

તેમણે કહ્યું, "જે બાદ આ બધાં ગ્રૂપો પાકિસ્તાનમાં રહી ગયાં.  9/11ની ઘટના બની અને પાકિસ્તાને ફરીથી આતંકવાદ સામે લડવા માટે અમેરિકાને સાથ આપ્યો."

"હવે અમારે આ ગ્રૂપોને આતંકવાદી ગણીને તેમની સામે લડવાનું છે. આ બધાને વિદેશી તાકાતો સામે લડવા માટે તૈયાર કરાયાં હતાં."

ઇમરાન ખાને કહ્યું કે તેઓ પ્રથમ દિવસથી જ એ વાતનો વિરોધ કરતા આવ્યા છે કે પ્રથમ આ ગ્રૂપોને જેહાદ દ્વારા લડવા માટે તૈયાર કરાયાં અને હવે તેને આતંકવાદી ગ્રૂપો કહેવામાં આવે છે. પાકિસ્તાને તટસ્થ રહેવું જોઈએ. 

તેમણે કહ્યું, "પાકિસ્તાને 9/11 બાદ અમેરિકાનો સાથ આપીને સૌથી મોટી ભૂલ કરી છે. જેના કારણે 70 હજાર પાકિસ્તાનીઓ માર્યા ગયા છે."

"પ્રથમ જે ગ્રૂપો પાકિસ્તાનની સેનાની નજીક હતાં તેની સામે હવે આર્મીએ લડવાનું છે."

'અલ કાયદાને આપી ટ્રેનિંગ'

ઇમરાન ખાને કહ્યું, "પાકિસ્તાનની સેના અને... \n\nમને ઉપરના લેખ માટે સારું શીર્ષક આપો.
ઇમરાન ખાને કબૂલ્યું : પાકિસ્તાનની સેના અને ISIએ અલ કાયદાને આપી હતી ટ્રેનિંગ